CELEX: 62018CN0738
Language: mt
Date: 2018-11-27 00:00:00
Title: Kawża C-738/18 P: Appell ippreżentat fis-27 ta’ Novembru 2018 minn Duferco Long Products SA mis-sentenza mogħtija mill-Qorti Ġenerali (L-Ewwel Awla) fit-18 ta’ Settembru 2018 fil-Kawża T-93/17, Duferco Long Products vs Il-Kummissjoni

28.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 35/15
            
         
      Appell ippreżentat fis-27 ta’ Novembru 2018 minn Duferco Long Products SA mis-sentenza mogħtija mill-Qorti Ġenerali (L-Ewwel Awla) fit-18 ta’ Settembru 2018 fil-Kawża T-93/17, Duferco Long Products vs Il-Kummissjoni
      (Kawża C-738/18 P)
      (2019/C 35/19)
      Lingwa tal-kawża: il-Franċiż
      
         Partijiet
      
      
         Appellanti: Duferco Long Products SA (rappreżentanti: J.-F. Bellis, R. Luff, M. Favart, Q. Declève, avukati)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla s-sentenza appellata (T-93/17, EU:T:2018:558);
               
            
                  —
               
               
                  tannulla l-Artikolu 1(f) u l-Artikolu 2 tad-Deċiżjoni tal-Kummissjoni tal-20 ta’ Jannar 2016, dwar l-għajnuna mill-Istat SA.22926 2013/C (ex 2013/NN, 2011/CP) implimentata mill-Belġju favur Duferco;
               
            
                  —
               
               
                  tikkundanna lill-konvenuta fl-ewwel istanza għall-ħlas tal-ispejjeż ta’ din il-kawża kif ukoll għall-ħlas tal-ispejjeż tal-kawża quddiem il-Qorti Ġenerali.
               
            
         Aggravji u argumenti prinċipali
      
      Permezz tal-appell tagħha, l-appellanti ssostni li l-Qorti Ġenerali wettqet żball ta’ liġi billi rrifjutat li teżamina żewġ żbalji ta’ kalkolu mwettqa mill-Kummissjoni fil-kuntest tal-evalwazzjoni tan-natura pari passu tas-sitt miżura msemmija fid-Deċiżjoni tal-Kummissjoni tal 20 ta’ Jannar 2016, dwar l-għajnuna mill-Istat SA.22926 2013/C (ex 2013/NN, 2011/CP), kif ukoll fl-applikazzjoni tal-kriterju tal-investitur privat f’ekonomija tas-suq.
      L-appellanti tesponi b’mod iktar partikolari li:
      
                  —
               
               
                  Il-Qorti Ġenerali ma wettqitx stħarriġ ġudizzjarju adegwat tal-mod kif il-Kummissjoni applikat il-kriterju tal-investitur privat f’ekonomija tas-suq;
               
            
                  —
               
               
                  Il-Qorti Ġenerali jmissha eżaminat, bi prijorità, il-motiv ibbażat fuq żbalji mwettqa mill-Kummissjoni fil-kuntest tal-evalwazzjoni tan-natura pari passu ta’ din is-sitt miżura minflok ipprivileġġjat l-analiżi tad-dokumenti pprovduti mill-Belġju.